
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2131 

1 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου του Δήμου Ι.Π. Μεσο¬ 
λογγίου με την επωνυμία «Δημοτικό Ωδείο Με¬ 
σολογγίου». 1 

Κατάργηση Νομικού Προσώπου με την επωνυμία 
«Σχολική Επιτροπή Νηπιαγωγείου Ευξεινούπο- 
λης του Δήμου Αλμυρού» Ν. Μαγνησίας. 2 


Τροποποίηση συστατικής πράξης νομικού προσώπου 
με την επωνυμία «60η Σχολική Επιτροπή Νηπια¬ 
γωγείου Αγίου Ιωάννη Σερρών» στο Δήμο Σερ¬ 


ρών του Νομού Σερρών. 3 

Τροποποίηση συστατικής πράξης δημοτικού νομι¬ 
κού προσώπου στο Δήμο Σκουτάρεως του Νομού 
Σερρών. 4 


Τροποποίηση συστατικής πράξης δημοτικού νομι¬ 
κού προσώπου με την επωνυμία «Κέντρο Ανοι¬ 
χτής Προστασίας Ηλικιωμένων Δήμου Εμμ. Παπ- 


πά» στο Δήμο Εμμ. Παππά του Νομού Σερρών... 5 

Σύσταση Νομικού Προσώπου Δημοσίου Δικαίου, με 
την επωνυμία «Σχολική Επιτροπή 3ου Μονοθέσι- 
ου Νηπιαγωγείου Τ.Δ. Ζευγολατιού στο Δήμο Βό- 
χας Ν. Κορινθίας». 6 

Τροποποίηση της συστατικής πράξης του Νομικού 
Προσώπου ρε την επωνυμία «Α' Κοινοτικός Παι¬ 
δικός Σταθμός Μαντουδίου» Δήμου Κηρέως. 7 

Τροποποίηση της συστατικής πράξης του Νομικού 
Προσώπου με την επωνυμία «Δημοτική Βιβλιοθή¬ 
κης Κύμης». 8 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
Νηπιαγωγείου και Δημοτικού Κουρκουλών» Δή¬ 
μου Ελυμνίων. 9 

Τροποποίηση της συ στατικής πράξης του Νομικού 
Προσώπου με την επωνυμία «Πνευματικό Κέντρο 
Δήμου Κύμης « Δημήτριος Γαλάνης». 10 

Τροποποίηση της συστατικής πράξης του Νομικού 
Προσώπου «Κέντρο Ανοικτής Προστασίας Ηλικι¬ 
ωμένων» Δήμου Κηρέως. 11 


Α ΠΟΦΑΣΕΙ Σ 

Αριθμ. 20161 (1) 

Σύσταση Νομικού Προσώπου του Δήμου Ι.Π. Μεσο¬ 
λογγίου με την επωνυμία «Δημοτικό Ωδείο Μεσο¬ 
λογγίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 149, 239 και 240 του ν. 
3463/2006 (Δ.Κ.Κ.). 

2. Την υπ’ αριθμ. 222/2007 απόφαση του Δημοτικού 
Συμβουλίου Ι.Π. Μεσολογγίου με την οποία αποδέχθηκε 
την δωρεά του Ωδείου «Λύδιο» το οποίο ιδρύθηκε με την 
υπ’ αριθμ. 72623/23.12.2002 απόφαση του ΥΠΠΟ. 

3. Το υπ’ αριθμ. 32525/1261/9.7.2007 (ΦΕΚ 1390/Β/3.8.2007) 
απόφαση του Υπουργού Πολιτισμού με την οποία εγκρί- 
θηκε η μεταβίβαση της άδεια ιδρύσεως και λειτουργίας 
του Ωδείου «Λύδιο» από τον Σπύρο Χολέβα στον Δήμο 
Ι.Π. Μεσολογγίου και η μετονομασία του σε Δημοτικό 
Ωδείο Μεσολογγίου. 

4. Την υπ’ αριθμ. 274/2007 απόφαση Δημοτικού Συμ¬ 
βουλίου Δήμου Ι.Π. Μεσολογγίου περί σύστασης Νομικού 
Προσώπου με την επωνυμία «Δημοτικό Ωδείο Μεσο¬ 
λογγίου». 

5. Τις υπ’ αριθμ. 241/18.8.1998 (ΦΕΚ 939/τ. Β/1.9.1998, 
5948/3.5.2007 (ΦΕΚ 733/τ. Β/9.5.2007), 8105/13.6.2007 
(ΦΕΚ 1165/τ. Β/11.7.2007) αποφάσεις Γενικού Γραμματέα 
Περιφέρειας Δυτικής Ελλάδας περί «Μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, αποφασίζουμε: 

1. Συστήνουμε στον Δήμο Ι.Π. Μεσολογγίου Νομικό 
Πρόσωπο Δημοσίου Δικαίου με την επωνυμία «ΔΗΜΟ¬ 
ΤΙΚΟ ΩΔΕΙΟ ΜΕΣΟΛΟΓΓΙΟΥ» με έδρα την Ιερή Πόλη 
Μεσολογγίου 

Το Ωδείο θα λειτουργήσει ως Δημοτικό Ωδείο Με¬ 
σολογγίου μετά την μεταβίβαση της άδειας ιδρύσεως 
και λειτουργίας του Ωδείου «Λύδιο» από τον Σπυρί¬ 
δωνα Χολέβα στον Δήμο Ιερός Πόλεως Μεσολογγίου 
και τη μετονομασία του σε Δημοτικό Ωδείο Μεσο¬ 
λογγίου, δυνάμει της υπ’ αριθμ. 32525/1261/9.7.2007 
(ΦΕΚ 1390/Β/3.8.2007) αποφάσεως Υπουργού Πολι¬ 
τισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) ΣΚΟΠΟΣ: Σκοπός του Ν.Π.Δ.Δ. είναι: 

1. Η προσφορά υψηλής στάθμης εκπαίδευσης στους 
σπουδαστές του, πρωτίστως στην ελληνική μουσική 
(Δημοτική, Λαϊκή, Βυζαντινή, κ.λπ.) καθώς και σ’ ολόκλη¬ 
ρο τον ευρύτερο μουσικό χώρο (μπαρόκ, κλασικισμός, 
ρομαντισμός, σύγχρονες τάσεις, κλπ.). 

2. Η καλλιέργεια και διάδοση της Εθνικής μας μουσι¬ 
κής παράδοσης 

3. Η περισυλλογή και μελέτη της Ελληνικής μουσικής 
λαογραφίας 

4. Η διάδοση και καλλιέργεια της μουσικής σε όλες 
τις κοινωνικές τάξεις 

5. Η οργάνωση καλλιτεχνικών και πνευματικών εκ¬ 
δηλώσεων 

6. Η δημιουργία και λειτουργία χορωδίας και φιλαρ¬ 
μονικής 

7. Η δημιουργία οργανικών συνόλων και φωνητικών 
σχημάτων που θα έχουν διαρκή παρουσία στην μουσική 
ζωή του Δήμου και έξω από αυτόν. 

8. Η προαγωγή και διάδοση, με πολυάριθμες και ποι¬ 
κίλου ύψους συναυλίες, με πολιτιστικές ανταλλαγές 
και άλλες μουσικές καλλιτεχνικές δραστηριότητες, του 
μουσικού πολιτισμού των κατοίκων του Δήμου. 

9. Η προώθηση συνεργασίας μουσικοπνευματικού πε¬ 
ριεχομένου με άλλους Δήμους και φορείς της ημεδαπής 
και αλλοδαπής. 

10. Η αξιοποίηση Δημοτικών χώρων για εκδηλώσεις 
μουσικοπνευματικού περιεχομένου. 

Για την ευόδωση των σκοπών προβλέπεται ενδεικτι- 
κώς η λειτουργία: 

(Α). Σχολής ανωτέρων θεωρητικών μαθημάτων με 
τμήματα: 
α. Αρμονίας, 
β. Ενοργάνωσης. 
γ. Αντίστιξης και φυγής. 

(Β). Σχολής ενόργανης μουσικής με τμήματα: 
α. Πλήκτρων, 
β. Εγχόρδων, 
γ. Πνευστών, 
δ. Κρουστών 

(Γ). Σχολής μονωδίας με τμήματα: 
α. Μονωδίας, 
β. Μελοδραματικής. 

(Δ). Σχολής Βυζαντινής Εκκλησιαστικής Μουσικής. 

(Ε). Ελευθέρων Τμημάτων Μουσικής με τμήματα: 
α. Παραδοσιακών οργάνων, 
β. Ελληνικής Μουσικής, 
γ. Μουσικής προπαιδείας. 

(ΣΤ). Μουσικών Συγκροτημάτων με τμήματα: 
α. Μπάντας. 
β. Χορωδίας. 

γ. Μικρών συνόλων (μουσική δωματίου, έντεχνη λαϊκή 
και δημοτική ορχήστρα), 
δ. Μοντέρνων συγκροτημάτων. 

(Ζ). Χορευτικών Τμημάτων: 
α. Δημοτικών Χορών, 
β. Λαϊκών Χορών, 
γ. Μοντέρνων Χορών. 

3) ΠΟΡΟΙ: 

Οι πόροι του Ν.Π.Δ.Δ. είναι: 

1. Οι εγγραφές και τα δίδακτρα των μαθητών. 

2. Επιχορηγήσεις από το Κράτος, που προέρχονται 
τόσο από Εθνικά όσο και από σχετικά προγράμματα της 


Ευρωπαϊκής Ένωσης ή άλλων χωρών ή οποιονδήποτε 
άλλο φορέα. 

3. Συμμετοχή σε προγράμματα - αξιοποίηση των κον- 
δυλίων που αφορούν εκπαίδευση και κατάρτιση στον 
τομέα της μουσικής. 

4. Δωρεές, χορηγίες, κληρονομιές, συνδρομές, εισφο¬ 
ρές. 

5. Ενοικίαση χώρων περιουσίας του Νομικού Προσώ¬ 
που. 

6. Εισπράξεις από διοργανώσεις του Νομικού Προ¬ 
σώπου. 

7. Η ετήσια τακτική επιχορήγηση του Δήμου 
Ι.Π.Μεσολογγίου ποσού πενήντα χιλιάδων (50.000) 
ευρώ. 

8. Κάθε άλλη νόμιμη πρόσοδος, μη κατονομαζόμενη 
ειδικά πιο πάνω. 

4) ΠΕΡΙΟΥΣΙΑ: 

1. Δικαίωμα διαρκούς χρήσης και εκμετάλλευσης των 
εγκαταστάσεων του Νομικού Προσώπου κατά τη δημι¬ 
ουργία του ή στο μέλλον. 

2. Μουσικά όργανα. 

3. Εποπτικά Μέσα (ηλεκτρονικοί υπολογιστές, υαλο¬ 
πίνακες, έπιπλα, κ.λπ.) 

4. Βιβλία - Βιβλιοθήκη. 

5. Ηλεκτρικά μέσα παραγωγής και καταγραφής 
ήχου (στερεοφωνική εγκατάσταση, μικρόφωνα, δίσκοι, 
κ.λπ.). 

6. Οποιοδήποτε άλλο περιουσιακό στοιχείο, μη κατο¬ 
νομαζόμενο ειδικά πιο πάνω. 

5) ΔΙΟΙΚΗΣΗ: 

Το Νομικό πρόσωπο διοικείται από επταμελές (7) Δι¬ 
οικητικό Συμβούλιο, τα μέλη του οποίου μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελείται από: 

α) Πέντε (5) Δημοτικούς Συμβούλους, στους οποίους 
μπορεί να συμπεριλαμβάνεται και ο Δήμαρχος, εκ των 
οποίων οι δύο (2) ορίζονται από την μειοψηφία του Δη¬ 
μοτικού Συμβουλίου. Σε περίπτωση που η μειοψηφία δεν 
ορίσει συμβούλους ή εκείνοι που έχουν οριστεί παραι¬ 
τηθούν, χωρίς να αντικατασταθούν, μετέχουν σύμβουλοι 
της πλειοψηφίας. 

β)Έναν (1) δημότη και 

γ) Έναν (1) εκπρόσωπο των εργαζομένων, ο οποίος 
θα προτείνεται από τη Γ ενική Συνέλευση των τακτικών 
υπαλλήλων εντός προθεσμίας δέκα πέντε (15) ημερών 
από τότε που θα σταλεί η σχετική πρόσκληση. Ο εκπρό¬ 
σωπος των εργαζομένων ορίζεται μόνο στην περίπτωση 
που το σύνολο των εργαζομένων είναι πάνω από δέκα 
(10). Στην περίπτωση που οι εργαζόμενοι είναι λιγότε- 
ροι από δέκα (10), τότε αντί του εκπροσώπου αυτών 
ορίζεται ένας (1) επί πλέον δημότης. 

δ) Μετά τον ορισμό των μελών το Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. Σε περίπτωση 
που μέλος έχει ορισθεί από το Δημοτικό Συμβούλιο ο 
Δήμαρχος, αυτός αυτοδικαίως καθίσταται και Πρόεδρος 
του Διοικητικού Συμβουλίου. 

ε) Η θητεία του Διοικητικού Συμβουλίου ορίζεται με 
την εκάστοτε απόφαση του Δημοτικού Συμβουλίου, με 
την οποία ορίζονται τα μέλη. 

στ) Στις συνεδριάσεις του Διοικητικού Συμβουλίου 
παρευρίσκεται ο καλλιτεχνικός διευθυντής ή ο αναπλη¬ 
ρωτής καλλιτεχνικού διευθυντή άνευ ψήφου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29621 


ζ) Τον Πρόεδρο του Διοικητικού συμβουλίου σε πε¬ 
ρίπτωση απουσίας ή κωλύματος αναπληρώνει ο Αντι¬ 
πρόεδρος. Το νομικό πρόσωπο εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 

η) Το Διοικητικό Συμβούλιο φροντίζει για την επιτυχία 
του σκοπού του Νομικού Προσώπου, διαχειρίζεται την 
περιουσία του και γενικά τα συμφέροντα του και διοι¬ 
κεί, εποπτεύει και ελέγχει όλη τη λειτουργία του που 
την καθορίζουν οι σχετικές διατάξεις του Δ.Κ.Κ του ν. 
3463/2006, όπως ισχύουν κάθε φορά για τα «Δημοτικά 
Νομικά Πρόσωπα», καθώς και τα προεδρικά διατάγ¬ 
ματα και οι Υπουργικές αποφάσεις που εκδίδονται σε 
εκτέλεση αυτού. 

6) ΚΑΝΟΝΙΣΜΟΣ ΛΕΙΤΟΥΡΓΙΑΣ: 

Το Διοικητικό Συμβούλιο του Ωδείου θα εγκρίνει με 
απόφαση του τον Εσωτερικό Κανονισμό Λειτουργίας 
και την οργάνωση του Ωδείου, τον οποίο θα υποβάλει 
στο Δημοτικό Συμβούλιο για έγκριση. 

7) ΣΦΡΑΓΙΔΑ: Το Ν.Π.Δ.Δ. έχει ιδία σφραγίδα στρογ¬ 
γυλή, στην περιφέρεια της οποίας 6α αναγράφονται οι 
λέξεις: «Δημοτικό Ωδείο Μεσολογγίου - Ν.Π.Δ.Δ.». 

ΑΚΡΟΤΕΛΕΥΤΙΟ ΑΡΘΡΟ 

8) Από τις διατάξεις της απόφασης αυτής δεν προ- 
καλείται δεν προκύπτει δαπάνη σε βάρος του Κρατικού 
προϋπολογισμού αλλά μόνο σε βάρος του προϋπολογι¬ 
σμού του Δήμου Ιερός Πόλεως Μεσολογγίου, το ύψος 
της οποίας για το έτος 2007, ανέρχεται στο συνολικό 
ποσό των πέντε χιλιάδων (5.000) € (ΚΑ 00.6715.06) και 
για καθένα από τα επόμενα έτη σε πενήντα χιλιάδων 
(50.000) € 

9. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ι.Π. Μεσολογγίου 15 Οκτωβρίου 2007 

Ο Γενικός Γραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 13847 (2) 

Κατάργηση Νομικού Προσώπου με την επωνυμία «Σχο¬ 
λική Επιτροπή Νηπιαγωγείου Ευξεινούπολης του Δή¬ 
μου Αλμυρού» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρ. 241 του ν. 3463/2006. (Δη¬ 
μοτικός και Κοινοτικός Κώδικας). 

2. Τις διατάξεις της παρ. 8 του αρθρ. 5 του ν. 1894/1990. 

3. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

4. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ. 98 τ.Α'). 

5. Την υπ’ αριθμ. 161238/2001 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων). ΦΕΚ.597/τ.Β/21.5.2001. 

6. Την υπ’ αριθμ. 17259/18.8.1995 απόφαση του Περιφε¬ 
ρειακού Δ/ντή Μαγνησίας με την οποία συστήθηκε η 


Σχολική Επιτροπή Νηπιαγωγείου Ευξεινούπολης Δήμου 
Αλμυρού» Ν. Μαγνησίας. 

7. Το γεγονός ότι το από 1 Σεπτεμβρίου 2007 στο ΔΔ. 
Ευξεινούπολης του Δήμου Αλμυρού λειτουργεί και 2ο Νη¬ 
πιαγωγείο το οποίο συστεγάζεται με το ήδη υπάρχον. 

8. Την υπ’ αριθμ. 227/2007 απόφαση του Δημοτικού 
Συμβουλίου του Δήμου Αλμυρού, αποφασίζουμε: 

Το Νομικό Πρόσωπο με την επωνυμία Σχολική Επιτρο¬ 
πή Νηπιαγωγείου Ευξεινούπολης του Δήμου Αλμυρού» 
Ν. Μαγνησίας, καταργείται. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Νέας Ιωνίας 
οικ. έτους 2007. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Βόλος 17 Οκτωβρίου 2007 
Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθμ. 10324 (3) 

Τροποποίηση συστατικής πράξης νομικού προσώπου 

με την επωνυμία «60η Σχολική Επιτροπή Νηπιαγω¬ 
γείου Αγίου Ιωάννη Σερρών» στο Δήμο Σερρών του 

Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 243 και 240 του ν. 
3463/2006 (ΦΕΚ 114/τ.Α/8.6.2006). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/24.8.1990). 

3. Τις διατάξεις της παρ. 10 του άρθρου 6 του ν. 
2503/1997. 

4. Την υπ’ αριθμ. 550/30.1.2004 απόφαση του Γενικού 
Γ ραμματέα Περιφέρειας Κεντρικής Μακεδονίας με την 
οποία συστήθηκε ίδιο νομικό πρόσωπο δημοσίου δι¬ 
καίου με την επωνυμία «60η Σχολική Επιτροπή Νηπια¬ 
γωγείου Αγίου Ιωάννη Σερρών» στο Δήμο Σερρών του 
Νομού Σερρών. 

5. Την υπ’ αριθμ. 368/2007 απόφαση του Δημοτικού Συμ¬ 
βουλίου Σερρών που αναφέρεται στην τροποποίηση της 
συστατικής πράξης του ανωτέρω ΝΠ, αποφασίζουμε: 

Τροποποιούμε την υπ’ αριθμ. 550/30.1.2004 απόφαση 
μας, που αφορούσε στη σύσταση νομικού προσώπου 
δημοσίου δικαίου με την επωνυμία «60η Σχολική Επι¬ 
τροπή Νηπιαγωγείου Αγίου Ιωάννη Σερρών» στον Δήμο 
Σερρών του Νομού Σερρών ως εξής: 

α) σε όλα τα άρθρα όπου αναφέρονται οι φράσεις «π.δ. 
410/1995» αντικαθίστανται με την φράση «ν. 3463/2006» 
(Δ.Κ.Κ.). 

γ) ως προς την παράγραφο 3 της συστατικής πρά¬ 
ξης που αφορά το Διοικητικό Συμβούλιο, αποτελούμενο 
από: 

• Δύο (2) Δημοτικούς Συμβούλους εκ των οποίων ο 
ένας (1) προέρχεται από την μειοψηφία. 

• Τον εκάστοτε Δ/ντή του Νηπιαγωγείου. 

• Έναν (1) εκπρόσωπο του Συλλόγου Γονέων και Κη¬ 
δεμόνων. 

• Έναν (1) δημότη ή κάτοικο που έχει ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με τον σκοπό του νομικού προσώπου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σερρών. 

Κατά λοιπά ισχύει η υπ’ αριθμ. 550/30.1.2004 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 28 Σεπτεμβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 9094 (4) 

Τροποποίηση συστατικής πράξης δημοτικού νομικού 
προσώπου στο Δήμο Σκουτάρεως του Νομού Σερ¬ 
ρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239 και 240 του ν. 
3463/2006 (ΦΕΚ 114/τ.Α/8.6.2006). 

2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. 13436/16.9.2003 απόφαση του Γ ενικού 
Γραμματέα Περιφέρειας Κεντρικής Μακεδονίας (ΦΕΚ 
1411/Β/1.10.2003) με την οποία συστήθηκε ίδιο νομικό 
πρόσωπο δημοσίου δικαίου με την επωνυμία «Δημοτι¬ 
κός Παιδικός Σταθμός Δ.Δ. Κάτω Καμήλας» στο Δήμο 
Σκουτάρεως του Νομού Σερρών 

4. Τις υπ’ αριθμ. 16/2007 και 145/2007 αποφάσεις του 
Δημοτικού Συμβουλίου Σκουτάρεως που αναφέρεται 
στην τροποποίηση της συστατικής πράξης του ανωτέρω 
Ν.Π., αποφασίζουμε: 

Τροποποιούμε την υπ’ αριθμ. 13436/16.9.2003 απόφαση 
μας (ΦΕΚ 1411/Β/1.10.2003), που αφορούσε στη σύσταση 
νομικού προσώπου δημοσίου δικαίου με την επωνυμία 
«Δημοτικός Παιδικός Σταθμός Δ.Δ. Κάτω Καμήλας» στο 
Δήμο Σκουτάρεως του Νομού Σερρών, ως εξής: 

α) σε όλα τα άρθρα όπου αναφέρεται η φράση «π.δ. 
410/1995» αντικαθίσταται με την φράση «ν.3463/2006 
(Δ.Κ.Κ.)», 

β) ως προς την παρ. 5 της συστατικής πράξης που 
αφορά το Διοικητικό Συμβούλιο, αποτελούμενο από: 

• Τον εκάστοτε Δήμαρχο, 

• Τρεις (3) Δημοτικούς Συμβούλους εκ των οποίων οι 
δύο (2) θα προέρχονται από τη μειοψηφία. 

• Τον εκάστοτε Πρόεδρο του Τοπικού Συμβουλίου 
Κάτω Καμήλας. 

• Έναν εκπρόσωπο γονέων των παιδιών. 

• Ένα (1) δημότη ή κάτοικο που είναι χρήστης των 
υπηρεσιών του Νομικού Προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις, 
ανάλογες με τον σκοπό του Νομικού Προσώπου. 

Από τις διατάξεις της απόφασης αυτής δεν προκα- 
λείται δαπάνη στον προϋπολογισμό του Δήμου Σκου¬ 
τάρεως. 

Κατά τα λοιπά ισχύει η υπ’ αριθμ. 13436/16.9.2003 από¬ 
φασή μας (ΦΕΚ 1411/Β/1.10.2003). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 15 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 12279 (5) 

Τροποποίηση συστατικής πράξης δημοτικού νομικού 
προσώπου με την επωνυμία «Κέντρο Ανοιχτής Προ¬ 
στασίας Ηλικιωμένων Δήμου Εμμ. Παππά» στο Δήμο 
Εμμ. Παππά του Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239 και 240 του ν. 
3463/2006 (ΦΕΚ 114/τ.Α/8.6.2006). 

2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. 5561/29.3.2002 απόφαση του Γενικού 
Γραμματέα Περιφέρειας Κεντρικής Μακεδονίας (ΦΕΚ 
523/τ.Β/2002) με την οποία συγχωνεύτηκαν Ν.Π.Δ.Δ. σε 
ένα με την επωνυμία «Κέντρο Ανοιχτής Προστασίας 
Ηλικιωμένων (ΚΑΠΗ) Δήμο Εμμ.Παππά» στο Δήμο Εμμ. 
Παππά του Νομού Σερρών όπως τροποποιήθηκε με την 
υπ’ αριθμ. 17248/30.12.2005 όμοια. 

4. Την υπ’ αριθμ. 18/2007 απόφαση του Δημοτικού 
Συμβουλίου Εμμ. Παππά που αναφέρεται στην τρο¬ 
ποποίηση της συστατικής πράξης του ανωτέρω Ν.Π., 
αποφασίζουμε: 

Τροποποιούμε την υπ’ αριθ. 5561/29.3.2002 απόφαση 
μας (ΦΕΚ 523/τ.Β/2002) όπως τροποποιήθηκε μεταγενέ¬ 
στερα, που αφορούσε στη σύσταση νομικού προσώπου 
δημοσίου δικαίου με την επωνυμία «Κέντρο Ανοιχτής 
Προστασίας Ηλικιωμένων (ΚΑΠΗ) Δήμου Εμμ. Παππά» 
στο Δήμο Εμμ. Παππά του Νομού Σερρών, ως εξής: 

α) σε όλα τα άρθρα όπου αναφέρεται φράση «π.δ. 
410/1995» αντικαθίσταται με την φράση «ν. 3463/2006 
(Δ.Κ.Κ.)», 

β) ως προς την παρ. 3 της συστατικής πράξης που 
αφορά το Διοικητικό Συμβούλιο , αποτελούμενο από: 

• Τον εκάστοτε Δήμαρχο. 

• Τρεις (3) Δημοτικούς Συμβούλους εκ των οποίων ο 
ένας (1) προέρχεται από τη μειοψηφία. 

• Ένα (1) εκπρόσωπο των μελών του ΚΑΠΗ, ο οποίος 
θα εκλέγεται μεταξύ των 8 αιρετών εκπροσώπων. 

Από τις διατάξεις της απόφασης αυτής δεν προκα- 
λείται δαπάνη στον προϋπολογισμό του Δήμου Εμμ. 
Παππά. 

Κατά τα λοιπά ισχύει η υπ’ αριθμ. 5561/29.3.2002 από¬ 
φασή μας (ΦΕΚ 523/Β/2002) όπως τροποποιήθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 16 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθμ. 10797 (6) 

Σύσταση Νομικού Προσώπου Δημοσίου Δικαίου, με την 
επωνυμία «Σχολική Επιτροπή 3ου Μονοθέσιου Νηπι¬ 
αγωγείου Τ.Δ. Ζευγολατιού στο Δήμο Βόχας Ν. Κο¬ 
ρινθίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του αρθρ. 7 του ν. 2503/1997 «Διοίκηση, 
οργάνωση στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις». 

2. Τις διατάξεις των άρθρων 240 και 243 του ν. 
3463/2006 (Δ.Κ.Κ.) 

3. Τις διατάξεις του αρθρ. 1 παρ. 2α του ν. 2469/1997, 
που ρυθμίζει τον έλεγχο των δαπανών που προκαλούν 
οι κανονιστικές διοικητικές πράξεις. 

4. Την υπ’ αριθμ. 61738/Δ4/2007 κοινή υπουργική από¬ 
φαση των Υφυπουργών Οικονομίας και Οικονομικών 
και Εθνικής Παιδείας και Θρησκευμάτων σύμφωνα με 
την οποία ιδρύθηκε 3ο μονοθέσιο Νηπιαγωγείο Ζευ¬ 
γολατιού. 

5. Την υπ’ αριθμ. 183/2007 απόφαση του Δημοτικού 
Συμβουλίου Βόχας, περί σύστασης Νομικού Προσώπου 
Δημοσίου Δικαίου, με την επωνυμία Σχολική Επιτροπή 
3ου μονοθέσιου Νηπιαγωγείου Τ.Δ. Ζευγολατιού, απο¬ 
φασίζουμε: 

Συνιστάτε στο Δήμο Βόχας του Ν. Κορινθίας, Νομικό 
Πρόσωπο Δημοσίου Δικαίου (ΝΠΔΔ), με την επωνυμία: 
«Σχολική Επιτροπή 3ου μονοθέσιου Νηπιαγωγείου Τ.Δ. 
Ζευγολατιού με έδρα το Ζευγολατιό. 

1. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. 
β) Η αμοιβή των καθαριστριών, 
γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Α/θμια Εκπ/ση για τον εφοδι¬ 
ασμό από τον Οργανισμό Σχολικών Κτιρίων, με έπιπλα 
και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τη σχολική 
βιβλιοθήκη. 

ε) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας της σχο¬ 
λικής μονάδας. 

2. Το Νομικό Πρόσωπο διοικείται από δμελές Διοικ/κό 
Συμβούλιο αποτελούμενο από: 

α) Τον Δήμαρχο ως Πρόεδρο ή έναν (1) Δημοτικό Σύμ¬ 
βουλο της πλειοψηφίας 
β)Έναν (1) Δημοτικό Σύμβουλο της μειοψηφίας 
γ) Το/τη Δ/ντή/ντρια του Νηπιαγωγείου 
δ) Έναν (1) εκπρόσωπο του οικείου Συλλόγου γονέων 
και κηδεμόνων και εάν δεν υπάρχει αντίστοιχος σύλ¬ 
λογος, ένα γονέα νηπίου, 
ε)Έναν (1) δημότη - κάτοικο του Τ.Δ. Ζευγολατιού. 

3. Η θητεία του Δ.Σ. του Νομικού Προσώπου, λήγει 
πάντοτε με την εγκατάσταση του νέου Διοικητικού 
Συμβουλίου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους 


β) Ετήσια επιχορήγηση του Δήμου που ανέρχεται σε 
500,00 ΕΥΡΩ 

γ) Κάθε είδους εισφορές, δωρεές, κληρονομιές, κλη¬ 
ροδοσίες 

δ) πρόσοδοι από την περιουσία του. 

Το Νομικό Πρόσωπο εκπροσωπείται στα Δικαστήρια 
και σε κάθε δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις της απόφασης αυτής, προκαλείται 
δαπάνη, ύψους 500,00 ευρώ σε βάρος του Κ.Α. 006715.03 
του προϋπολογισμού του Δήμου Βόχας για το τρέχον 
οικονομικό έτος και για τα επόμενα πέντε (5) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Οκτωβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 14475 (7) 

Τροποποίηση της συστατικής πράξης του Νομικού 
Προσώπου ρε την επωνυμία «Α' Κοινοτικός Παιδι¬ 
κός Σταθμός Μαντουδίου» Δήμου Κηρέως. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν. 3463/2006 
(ΦΕΚ -114 Α/8.6.2006) «Κύρωση του Κώδικα Δήμων και 
Κοινοτήτων». 

3. Τ ις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας». 

5. Την υπ’ αριθμ. 13933/30.11.1998 απόφαση Γ.Γ.Π. Στε¬ 
ρεός Ελλάδας περί σύστασης ΝΠΔΔ στο Δήμο Κηρέως 
με την επωνυμία «Α' Κοινοτικός Παιδικός Σταθμός Μα¬ 
ντουδίου» (ΦΕΚ 1230/Β/3.12.1998). 

6. Τις υπ’ αριθμ. 174/2007 και 184/2007 αποφάσεις του 
Δημοτικού Συμβουλίου Δήμου Κηρέως, περί τροποποί¬ 
ησης της συστατικής πράξης του ως άνω Νομικού Προ¬ 
σώπου, αποφασίζουμε: 

Τροποποιούμε τη συστατική πράξη του Ν.Π.Δ.Δ. με την 
επωνυμία «Α' Κοινοτικός Παιδικός Σταθμός Μαντουδίου» 
στο Δήμο Κηρέως, ως εξής: 

1. Η παρ. 1 αναφορικά με την επωνυμία του Ν.Π.Δ.Δ. η 
οποία διαμορφώνεται σε «Δημοτικός Παιδικός Σταθμός 
Μαντουδίου». 

2. Η παρ. 5 αναφορικά με τη σύνθεση του Διοικητικού 
Συμβουλίου διαμορφώνεται ως εξής: 

«Το συνιστώμενο Νομικό Πρόσωπο να διοικείται από 
δμελές Διοικητικό Συμβούλιο αποτελούμενο από τα πα¬ 
ρακάτω μέλη: 

α. Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, εκ των οποίων ο 
ένας (1) ορίζεται από τη μειοψηφία, με τους αναπλη¬ 
ρωτές τους. 

Β. Δύο (2) δημότες που ορίζονται με απόφαση του 
Δημοτικού Συμβουλίου με τους αναπληρωτές τους. 

Από την παρούσα απόφαση δεν προκαλείται δαπάνη 
σε Βάρος του προϋπολογισμού του Νομικού Προσώπου 
έτους 2007. 

Κατά τα λοιπά ισχύει η υπ’ αριθμ. 13933/30.11.1998 από¬ 
φαση Γ.Γ.Π. Στερεός Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Οκτωβρίου 2007 

Με εντολή Γενικού Γραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 13988 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτική Βιβλιοθήκης Κύ¬ 
μης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν. 3463/2006 
(ΦΕΚ -114 Α/8.6.2006) «Κύρωση του Κώδικα Δήμων και 
Κοινοτήτων». 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας». 

5. Το υπ’ αριθμ. 199/6.3.1962 βασιλικό διάταγμα περί 
σύστασης ΝΠΔΔ στο Δήμο Κύμης με την επωνυμία «Δη¬ 
μοτική Βιβλιοθήκη Κύμης» (ΦΕΚ 51 /Α/27.3.1962). 

6. Την υπ’ αριθμ. 178/2007 απόφαση του Δημοτικού 
Συμβουλίου Δήμου Κύμης, περί τροποποίησης της συ¬ 
στατικής πράξης του ως άνω Νομικού Προσώπου, απο¬ 
φασίζουμε: 

Τροποποιούμε τη συστατική πράξη του Ν.Π.Δ.Δ με 
την επωνυμία «Δημοτική Βιβλιοθήκη Κύμης», στο Δήμο 
Κύμης ως κάτωθι: 

1. Η παρ. 3 διαμορφώνεται ως εξής: 

«3. Πόροι του Νομικού Προσώπου είναι: α) Η ετήσια 
επιχορήγηση του Δήμου Κύμης ύψους 10.000 € σε βάρος 
του Κ.Α. 00-6715.003, β) Η τυχόν έκτακτη επιχορήγηση 
του Δήμου Κύμης σε βάρος του Κ.Α. 00-6731.004, γ) Οι 
πάσης φύσεως εισφορές, επιχορηγήσεις, δωρεές, κλη¬ 
ρονομιές και κληροδοσίες, δ) Εισπράξεις από το αντί¬ 
τιμο των πραγμάτων ή των υπηρεσιών, που παρέχει το 
ίδρυμα, ε) Πρόσοδοι από την περιουσία του ιδρύματος, 
καθώς και από τη συμμετοχή του σε προγράμματα. 


2. Η παρ. 5 διαμορφώνεται ως εξής: 

«Το Νομικό Πρόσωπο διοικείται από επταμελές (7/με- 
λές) Διοικητικό Συμβούλιο αποτελούμενο από: 
α) Το Δήμαρχο (ως Πρόεδρο) με τον αναπληρωτή του. 
β) Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, εκ των οποίων 
οι δύο (2) ορίζονται από τη μειοψηφία του Δημοτικού 
Συμβουλίου, με τους αναπληρωτές τους. 

γ) Τρεις (3) Δημότες που ορίζονται με απόφαση του 
Δημοτικού Συμβουλίου με τους αναπληρωτές τους που 
είναι χρήστες των υπηρεσιών του Νομικού Προσώπου ή 
που έχουν επαγγελματική ή κοινωνική δράση ή ειδικές 
γνώσεις ανάλογα με το σκοπό του Νομικού Προσώπου. 

Η διάρκεια της θητείας του Διοικητικού Συμβουλίου 
ακολουθεί τη Δημοτική Περίοδο». 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Κύμης. 

Κατά τα λοιπά ισχύει η συστατική πράξη του Ν.Π.Δ.Δ. 
που δημοσιεύθηκε στο ΦΕΚ 51/27.3.1962. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 13532 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Νηπια¬ 
γωγείου και Δημοτικού Κουρκουλών» Δήμου Ελυ- 
μνίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις των άρθρων 240 και 243 του ν. 
3463/2006 (ΦΕΚ -114 Α/8.6.2006): «Κύρωση του Κώδικα 
Δήμων και Κοινοτήτων». 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας». 

5. Την υπ’ αριθμ. 14712/25.7.1991 απόφαση Νομάρχη Εύ¬ 
βοιας περί σύστασης ΝΠΔΔ στο Δήμο Ελυμνίων με την 
επωνυμία «Σχολική Επιτροπή Νηπιαγωγείου και Δημο¬ 
τικού Κουρκουλών» (ΦΕΚ 717/Β/9.9.1991). 

6. Την υπ’ αριθμ. 144/2007 απόφαση του Δημοτικού 
Συμβουλίου Δήμου Ελυμνίων, περί τροποποίησης της 
συστατικής πράξης του ως άνω Νομικού Προσώπου, 
αποφασίζουμε: 

Τροποποιούμε τη συστατική πράξη του Ν.Π.Δ.Δ με την 
επωνυμία «Σχολική Επιτροπή Νηπιαγωγείου και Δημοτι¬ 
κού Κουρκουλών», στο Δήμο Ελυμνίων ως εξής: 

1. Η επωνυμία του Νομικού Προσώπου διαμορφώνεται 
σε «Ενιαία Σχολική Επιτροπή Δημοτικού Σχολείου και 
Νηπιαγωγείου Κουρκουλών Δήμου Ελυμνίων». 

2. Η παρ. 1 διαμορφώνεται ως προς τη σύνθεση του 
Διοικητικού Συμβουλίου ως εξής: 

Το Νομικό Πρόσωπο διοικείται από εννεαμελές (9/με- 
λές) Διοικητικό Συμβούλιο αποτελούμενο από: 

1. Δύο (2) Δημοτικούς Συμβούλους της πλειοψηφίας, 
με τους αναπληρωτές τους. 

2. Δύο (2) Δημοτικούς Συμβούλους της μειοψηφίας, με 
τους αναπληρωτές τους. 

3. Έναν (1) εκπρόσωπο συμβουλίου τοπικού διαμερί¬ 
σματος με τον αναπληρωτή του. 

4. Τον Διευθυντή του Δημοτικού Σχολείου (αν δεν 
υπάρχει Διευθυντής της σχολικής μονάδας, στο Διοι¬ 
κητικό Συμβούλιο μετέχει ο εκπαιδευτικός στον οποίο 
έχουν ανατεθεί προσωρινά καθήκοντα διευθυντή κατά 
τις διατάξεις του άρθρου 11 του ν. 1566/1985) με τον 
αναπληρωτή του. 

5. Τον Προϊστάμενο του Νηπιαγωγείου με το νόμιμο 
αναπληρωτή του. 

6. Έναν (1) εκπρόσωπο του Συλλόγου Γονέων και Κηδε¬ 
μόνων του Δημοτικού, με τον νόμιμο αναπληρωτή του. 

Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Ελυμνίων. 

Κατά τα λοιπά ισχύει η υπ’ αριθμ. 14712/25.7.1991 από¬ 
φαση Νομάρχη Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Οκτωβρίου 2007 

Με εντολή Γ ενικού Γ ραμματέα Περιφέριεας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 13990 (10) 

Τροποποίηση της συστατικής πράξης του Νομικού Προ¬ 
σώπου με την επωνυμία «Πνευματικό Κέντρο Δήμου 
Κύμης « Δημήτριος Γ αλάνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν. 3463/2006 
(ΦΕΚ -114 Α/8.6.2006) «Κύρωση του Κώδικα Δήμων και 
Κοινοτήτων». 

3. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας». 

5. Το υπ’ αριθμ. 332/1.4.1966 Βασιλικό διάταγμα περί 
σύστασης ΝΠΔΔ στο Δήμο Κύμης με την επωνυμία 
«Πνευματικό Κέντρο Κύμης» (ΦΕΚ 91/Α/26.4.1966). 

6. Την υπ’ αριθμ. 3958/19.4.1999 απόφαση Γ.Γ.Π. Στερεός 
Ελλάδας περί μετονομασίας του ως άνω Ν.Π.Δ.Δ. σε 


«Πνευματικό Κέντρο Δήμου Κύμης “Δημήτριος Γ αλάνης” 
(ΦΕΚ 603/Β/10.5.1999). 

7. Την υπ’ αριθμ. 176/2007 απόφαση του Δημοτικού 
Συμβουλίου Δήμου Κύμης, περί τροποποίησης της συ¬ 
στατικής πράξης του ως άνω Νομικού Προσώπου, απο¬ 
φασίζουμε: 

Τροποποιούμε τη συστατική πράξη του Ν.Π.Δ.Δ. με την 
επωνυμία «Πνευματικό Κέντρο Δήμου Κύμης “Δημήτριος 
Γ αλάνης”, στο Δήμο Κύμης ως κάτωθι: 

1. Η παρ. 3 διαμορφώνεται ως εξής: 

«3. Πόροι του Νομικού Προσώπου είναι: α) Η ετήσια 
επιχορήγηση του Δήμου Κύμης ύψους 25.000 € σε βάρος 
του Κ.Α. 00-6715.002, β) Η τυχόν έκτακτη επιχορήγηση 
του Δήμου Κύμης σε βάρος του Κ.Α. 00-6731.001, γ) Οι 
πάσης φύσεως εισφορές, επιχορηγήσεις, δωρεές κλη¬ 
ρονομιές και κληροδοσίες, δ) Εισπράξεις από το αντί¬ 
τιμο των πραγμάτων ή των υπηρεσιών που παρέχει το 
ίδρυμα, ε) Πρόσοδοι από την περιουσία του ιδρύματος, 
καθώς και από τη συμμετοχή του σε προγράμματα. 

2. Η παρ. 4 ως προς τη σύνθεση του Διοικητικού Συμ¬ 
βουλίου διαμορφώνεται ως εξής: 

«Το Νομικό Πρόσωπο διοικείται από επταμελές (7/με- 
λές) Διοικητικό Συμβούλιο αποτελούμενο από: 

α) Το Δήμαρχο (ως Πρόεδρο) με τον αναπληρωτή του. 

β) Τρεις (3) Δημοτικούς Συμβούλους που ορίζεται με 
απόφαση του Δημοτικού Συμβουλίου, εκ των οποίων 
οι δύο (2) ορίζονται από τη μειοψηφία του Δημοτικού 
Συμβουλίου, με τους αναπληρωτές τους. 

γ) Τρεις (3) Δημότες που ορίζονται με απόφαση του Δη¬ 
μοτικού Συμβουλίου με τους αναπληρωτές τους που είναι 
χρήστες των υπηρεσιών του Νομικού Προσώπου ή που 
έχουν επαγγελματική ή κοινωνική δράση ή ειδικές γνώ¬ 
σεις συναφείς με το σκοπό του Νομικού Προσώπου. 

Η διάρκεια της θητείας του Διοικητικού Συμβουλίου 
ακολουθεί τη Δημοτική Περίοδο. 

Από την παρούσα απόφαση προκαλείται σε βάρος του 
προϋπολογισμού του Δήμου Κύμης, το ύψος της οποίας 
αναφέρεται παραπάνω. 

Κατά τα λοιπά ισχύει η συστατική πράξη του Ν.Π.Δ.Δ. 
που δημοσιεύεται στο ΦΕΚ 91/26.4.1966, όπως τροπο¬ 
ποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

. Χαλκίδα, 19 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Α. ΛΑΔΕΡΟΥ-ΤΣΙΜΠΡΙΚΙΔΟΥ 

-♦- 

Αριθμ. 13535 (11) 

Τροποποίηση της συστατικής πράξης του Νομικού Προ¬ 
σώπου «Κέντρο Ανοικτής Προστασίας Ηλικιωμένων» 
Δήμου Κηρέως. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν. 3463/2006 
(ΦΕΚ -114 Α/8.6.2006) «Κύρωση του Κώδικα Δήμων και 
Κοινοτήτων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γενικού Γραμματέα 
Περιφέρειας». 

5. Την υπ’ αριθμ. 2437/28.7.1995 απόφαση Περιφερεια¬ 
κού Δ/ντή Ν. Εύβοιας περί σύστασης ΝΠΔΔ στο Δήμο 
Κηρέως με την επωνυμία «Κέντρο Ανοικτής Προστασίας 
Ηλικιωμένων» (ΦΕΚ 733/Β/28.8.1995). 

6. Την υπ’ αριθμ. 167/2007 απόφαση του Δημοτικού 
Συμβουλίου Δήμου Κηρέως, περί τροποποίησης της 
συστατικής πράξης του ως άνω Νομικού Προσώπου, 
αποφασίζουμε: 

Τροποποιούμε τη συστατική πράξη του Ν.Π.Δ.Δ με την 
επωνυμία «Κέντρο Ανοικτής Προστασίας Ηλικιωμένων» 


στο Δήμο Κηρέως, ως προς την ετήσια επιχορήγηση του 
Δήμου (περ. β του άρθρου 3) η οποία διαμορφώνεται 
σε 15.000 €. 

Από την παρούσα απόφαση προκαλείται δαπάνη σε 
Βάρος του προϋπολογισμού του Δήμου, ύψους 15.000 € 
που θα καλυφθεί από τον Κ.Α. 006731.0001 των εξόδων 
του προϋπολογισμού του οικονομικού έτους 2007 και 
με τίτλοι «Επιχορήγηση ΚΑΠΗ Μαντουδίου». 

Κατά τα λοιπά ισχύει η αριθμ. 2437/28.7.1995 απόφαση 
Περιφερειακού Δ/ντή Ν. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Οκτωβρίου 2007 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

